*Αθήνα, 30 Mαΐου 2013*

**Αγαπητοί συνεργάτες,**

στο πλαίσιο των επιπλέον επιμέρους ενεργειών που πραγματοποιούμε στη Σαμοθράκη, ως μέρος του συνολικού προγράμματος προσφοράς της COSMOTE, «ο Κόσμος Μας Εσύ», θέλουμε άμεσα να προχωρήσουμε στον προγραμματισμό και της επόμενης που θα αφορά στον Τομέα της Παιδείας και της Εκπαίδευσης.

Πιο συγκεκριμένα, η COSMOTE, σε συνεργασία με εξουσιοδοτημένο εκπαιδευτικό φορέα, θα πραγματοποιήσει, μέσα στον Σεπτέμβριο του 2013, σειρά σεμιναρίων/ μαθημάτων στους Ηλεκτρονικούς Υπολογιστές.

Πιο συγκεκριμένα, η εκπαίδευση θα περιλαμβάνει τα παρακάτω:

**Α’ Φάση:**

* Γνωριμία εκπαιδευτή με μαθητές
* Βασική Εκπαίδευση στις Εφαρμογές του Office και χρήση Η/Υ γι α τους μαθητές του Δημοτικού
* Εκπαίδευση μαθητών γυμνασίου – λυκείου  για χρήση πλατφόρμας με όλες τις εφαρμογές του Office

**Β’ Φάση:**

* Μαθητές Δημοτικού
  + Απομακρυσμένη Καθοδήγηση – Παρακολούθηση 8 μηνών (Οκτώβριος 2013 – Μάιος 2014)
  + Απομακρυσμένη υποστήριξη για επίλυση αποριών με Εκπαιδευτή Technokids
  + Πρόσβαση για 8 μήνες στο εκπαιδευτικό λογισμικό «Πάω Δημοτικό» για ενίσχυση των σχολικών μαθημάτων
* Μαθητές Γυμνασίου - Λυκείου:
  + Πρόσβαση για 12 μήνες σε On Line Πλατφόρμα για εκμάθηση όλων των εφαρμογώνMicrosoft Office
  + Απομακρυσμένη υποστήριξη για επίλυση αποριών με Εκπαιδευτή Technokids

**Τρόπος Εκπαίδευσης:**

* Οι μαθητές θα χωριστούν σε ομάδες ανάλογα με το ηλικιακό τους επίπεδο όπου θα ολοκληρώσουν κάποια Τεχνολογικά project
* Ta project θα είναι με διαφορετική θεματολογία και ειδικά προσαρμοσμένα ανά επίπεδο
* Θα δοθούν οι απαραίτητες σημειώσεις και ασκήσεις
* Με την ολοκλήρωση των μαθημάτων οι μαθητές θα λάβουν «Technokids Certificate»
* Τα μαθήματα θα γίνουν στην Βιβλιοθήκη

Από εσάς, θέλουμε, να διανείμετε το ενημερωτικό φυλλάδιο μαζί με την επιστολή στα σχολεία, ώστε μέχρι τις 15/06 όσοι γονείς ενδιαφέρονται τα παιδιά τους να παρακολουθήσουν τα σεμινάριο και να λάβουν την αντίστοιχη πιστοποίηση, να έχουν δηλώσει συμμετοχή, για να σχηματίσουμε τα τμήματα και να βγει ένα τελικό πρόγραμμα/ ωράριο.

Με εκτίμηση,

Η Ομάδα διαχείρισης των ενεργειών